钦定古今图书集成/历象汇编/庶征典/第165卷 > 隋
## 钦定古今图书集成/历象汇编/庶征典/第165卷 > 隋

### 文帝开皇元年获赤雀苍乌白雀有鸺集梁主萧琮帐隅

按：《隋书高祖本纪》，“开皇元年三月辛巳，高平获赤雀，
太原获苍乌，长安获白雀各一。”

按《北史隋文帝本纪》：“开皇元年六月癸未，诏以初受
命，赤雀降祥，推五德相生为火色。其郊及社庙，依服
冕之仪。而朝会之服，旗帜牺牲尽尚赤。”

按《隋书五行志》：“开皇初，梁主萧琮新起后，有鸺鸟集
其帐隅。未几，琮入朝，被留于长安，梁国遂废。”

### 炀帝大业四年五月壬申蜀郡获三足乌一

按：《隋书炀帝本纪》云云“大业八年，二大鸟见。”

按《隋书炀帝本纪》：“大业八年三月乙未，大顿见二大
鸟，高丈馀，皓身朱足，游泳自若。上异之，命工图写，并
立铭颂。”

《大业十二》年，大鸟止御幄。

按《隋书炀帝本纪》：“大业十二年二月甲子夜，有二大
鸟似雕，飞入大业殿，止于御幄，至明而去。”

大业十三年，乌鹊巢帝帐。

按《隋书炀帝本纪》，“十三年十一月，有乌鹊来巢幄帐，
驱不能去，上甚恶之。”　按《五行志》，大业末，京师宫室
中，有鸿雁之类无数，翔集其间。俄而长安不守。